กลุ่มนปช. ซึ่งเข้าข้างอดีตนายกรัฐมนตรีทักษิณ ชินวัตรกำลังจะประท้วงรัฐบาลไทยครั้งใหม่
พวกนปช. ซึ่งเข้าข้างอดีตนายกรัฐมนตรีทักษิณ ชินวัตรกำลังจะประท้วงรัฐบาลไทยครั้งใหม่ ในระยะหลังของเดือนนี้โดยจะเรียกร้องครั้งใหม่ ให้รัฐบ
นปช. หรือกลุ่มเสื้อแดง ซึ่งเข้าข้างอดีตนายกรัฐมนตรีผู้นั้นจะเป็นตัวตั้งตัวตีจัดการชุมนุมดังกล่าว นาย ชอน บุญประคอง โฆษกนปชกล่าวไว้ตอนนี้ว่า "จุดมุ่งหมายประการแรกของการประท้วงก็คือให้ยุบสภาประการที่สอง ให้นำรัฐธรรมนูญของประชาชนฉบับปีพุทธศักราช 2540กลับมาใช้ใหม่ และประการที่สามให้บรรดาองคมนตรีไม่ยุ่งเกี่ยวกับการเมือง" นปชกล่าวหาว่าบรรดาองคมนตรีแทรกแซงทางการเมือง สมาชิกพรรคเพื่อไทย สุเทพใสกระจ่างกล่าวไว้ตอนนี้ว่า "นปชเตรียมการชุมนุมประท้วงครั้งนี้ดีกว่าคราวก่อนผมไม่ทราบว่านปชจะได้สิ่งที่ต้องการในตอนท้ายหรือไม่?แต่นั่นจะเป็นการอวดพลังครั้งใหญ่ของพวกเสื้อแดง นี่จะเป็นเรื่องระหว่างรัฐบาลและนปช." นปช. ลั่นวาจาว่าจะชุมนุมกันอย่างสงบ นายจรัญ ดิษฐพิชัยโฆษกและผู้ร่วมจัดการชุมนุมของนปช. กล่าวว่าพวกเสื้อแดงต้องการบีบบังคับให้นายอภิสิทธิ์เวชชาชีวะ นายกรัฐมนตรียุบสภา และเตือนว่าถ้าทหารพยายามหยุดยั้งการประท้วง ก็จะเสี่ยงต่อการที่เหตุการณ์รุนแรงจะลุกลามออกไปอย่างกว้างขวางได้ เขากล่าวไว้ตอนนี้ว่า "ภายใต้สถานการณ์หรือเงื่อนไขบางอย่าง ท่านนายกรัฐมนตรีอภิสิทธิ์จะต้องเลือกระหว่างการหยุดยั้งพวกเสื้อแดงและการยุบสภา และถ้าท่านนายกรัฐมนตรีเลือกวิธีหยุดยั้งพวกเรา อาจเกิดสงครามกลางเมืองก็ได้ไม่มีใครรู้" ขณะนี้ยี่สิบกว่าประเทศ ออกคำเตือนประชาชนของตนมิให้เดินทางมาประเทศไทยเพราะกลัวว่าจะเกิดเหตุการณ์รุนแรง หรือไม่ก็ให้หลีกเลี่ยงที่ๆ มีคนจำนวนมากมาชุมนุมกันอยู่ คุณสุนัย ผาสุข ผู้แทนของกลุ่ม HumanRights Watch กล่าวว่า ทั้งรัฐบาลไทยและนปช. จะต้องหาหลักประกันที่น่าเชื่อถือได้ว่าจะดำเนินงานภายในกรอบแห่งกฎหมาย สิทธิมนุษยชนและประชาธิปไตยมายืนยันเขากล่าวว่า อดีตนายกรัฐมนตรีทักษิณ กำลังพยายามบังคับรัฐบาลไทยให้มาเจรจา เขากล่าวไว้ตอนนี้ว่า " อดีตนายกรัฐมนตรีทักษิณกำลังเล่นไพ่สองใบในเวลาเดียวกัน โดยใช้พวกเสื้อแดงจำนวนมาก และวิสัยที่อาจเกิดเหตุการณ์รุนแรงมาขู่กรรโชครัฐบาลว่ารัฐบาลจะต้องลาออกเพื่อหลีกเลี่ยงเหตุการณ์รุนแรงอย่างสุดๆ ซึ่งรัฐบาลไม่เต็มใจที่จะทำซึ่งจะนำเราไปสู่สถานการณ์ที่น่าวิตกกังวลมากๆ" บทวิจารณ์ในหนังสือพิมพ์ไทยรัฐ ฉบับวันพฤหัสบดีตั้งข้อสังเกตว่าอดีตนายกรัฐมนตรีทักษิณคาดว่าถ้ามีการเลือกตั้งแต่เนิ่นๆ พรรคเพื่อไทยจะชนะ และว่าถ้าพรรคเพื่อไทยคุมเสียงข้างมากในสภาผู้แทนราษฎรก็เป็นที่คาดหมายกันว่าส.ส.ที่สนับสนุนเขา จะหาทางให้เขาได้รับการอภัยโทษและถือว่าข้อกล่าวหาเขาทั้งหมดนับตั้งแต่เขาโดนขับออกจากอำนาจเมื่อปีพุทธศักราช 2549 เป็นโมฆะ